कुछ वर्ष पहले की बात है जब समाचार पत्र में पढ़ा था कि NH 24 को निजामुद्दीन यमुना के पुल से यूपी गेट तक जल्द ही 8 लेन का किया जायेगा। मुझे नित्य इसी रास्ते से होकर ऑफिस जाना होता था , सड़क कम चौड़ी होने के कारण अक्सर ट्रेफिक जाम से जूझना पड़ता था। मन में ख़ुशी हुई कि चलो ट्रेफिक की समस्या से छुटकारा मिलेगा। लगभग दो वर्ष बाद इस पर कार्य शुरू हुआ क्योकि सड़क के किनारे हजारो झुग्गी-झोपडी बसी हुई थी , दो वर्ष उन झोपड़ पट्टी वालो के पुनर्वास में लग गए। मैंने देखा सभी झोपड़ पट्टी वालो ने अपने मकान तोड़ कर उसकी ईंटे वगैरह लेकर चले गए। फिर जाकर सड़क चौड़ी करने का कार्य शुरू हुआ।